stanford-oval/wikipedia huggingface dataset:
Leevi and the Leavings
Aiheesta muualla

Sitaatteja aiheesta Leevi and the Leavings Wikisitaateissa
Gösta Sundqvist Ylen Elävässä arkistossa
Leevi and the Leavings Last.fm:ssä (englanniksi)
Leevi and Leavings - Sinisilmä mansikkasuu ainoa nauhoitettu keikka Ylen Elävässä arkistossa
Leevi and the Leavings
| --- | --- |
Studioalbumit:   Suuteleminen kielletty  Mies joka toi rock ’n’ rollin Suomeen  Kadonnut laakso  Raha ja rakkaus  Perjantai 14. päivä  Häntä koipien välissä  Musiikkiluokka  Varasteleva joulupukki  Raparperitaivas  Turkmenialainen tyttöystävä  Rakkauden planeetta  Käärmenäyttely  Kerran elämässä  Bulebule  Onnen avaimet  Hopeahääpäivä 
EP:t:   Jos taivaalta sataisi rahaa 12″  Joulutarinoita 12″  Pikku prinsessa 12″ 
Valikoidut singlet:   Mitä kuuluu, Marja-Leena? / Rakas Annika…  Sadan vuoden yksinäisyys  Nuoret miljonäärit  Muotitietoinen / Ei tytöt sitä tietää saa  Pojat tanssimaan / Onnelliset  Kyllikki / Jos taivaalta sataisi rahaa  Poika nimeltä Päivi / Hannu ja Kerttu  Kerro terveiset lapsille / Pohjois-Karjala (Skandinavia Mix)  Rin Tin Tin / Mäyrä  Teuvo, maanteiden kuningas / Pimeä tie, mukavaa matkaa  Sopivasti lihava / Pimeä tie, mukavaa matkaa  Amalia / Elina, mitä mä teen?  Isojen tyttöjen yö / Jos Helsinki on kaunis  Unelmia ja toimistohommia / Pihlajankukka  Raparperitaivas / Miranda  Jossain on kai vielä joulu / Elämä ikkunan takana  Tikapuut taivaaseen / Paskaa lapsille  Pohjoisen taivaan alla / Kuudentoista vuoden yhtäjaksoinen sade / Muurahaisen munat  Turkmenialainen tyttöystävä / Kyyhkynen ja kyykäärme  Vasara ja nauloja / Sunnuntaiksi San Fransiscoon  Itkisitkö onnesta? / Vakosamettihousuinen mies  Lähtölaskenta pieneen sydämeen / Tuhlaajapoika  Laura Jenna Elli Noora Aleksandra Camilla Jurvanen / Matkalla Motowniin  Ihan tavalliset tennissukat / Ihanasti sanottu 
Kokoelmat:   Leevi and the Leavings  Salaiset numerot  Unelmia ja toiveita  Menestyksen salaisuus  Leevi and the Leavings – Suomen parhaat  Lauluja rakastamisen vaikeudesta  20 suosikkia – Itkisitkö onnesta  Keskiviikko… 40 ensimmäistä hittiä  Torstai… 40 seuraavaa hittiä  Stereogramofoni – Sinkkuelämää vuosien varrelta  Keskeneräinen sinfonia  Matkamuistoja – kaikki singlet 1978–2003 
Videotallenteet:   Mediakomppania: Dokumentti Gösta Sundqvistista (1990) 
Kirjat:   Raparperitaivas  Cyrano ja hullu koira 
Muuta:   Diskografia  Luettelo kappaleista  Melkein vieraissa – Tribuutti Leevi and the Leavingsille
Nikki Reed

| Nikki Reed |
| --- | --- |
 Nikki Reed vuonna 2014.
Henkilötiedot
Koko nimi:  Nicole Houston Reed
Syntynyt: 17. toukokuuta 1988 (ikä 36)  Los Angeles, Kalifornia
Ammatti:  näyttelijä
Puoliso:  Ian Somerhalder
Lapset:  Bodhi Soleil Reed Somerhalder
Näyttelijä
Aktiivisena:  2003–
Aiheesta muualla
www.iamnikkireed.com
IMDb 
Elonet
Nicole Houston ”Nikki” Reed (s. 17. toukokuuta 1988 Los Angeles, Kalifornia) on yhdysvaltalainen näyttelijä ja käsikirjoittaja. Hän teki debyyttinsä elokuvassa Kolmetoista (2003), jonka käsikirjoittamisessa hän oli mukana. Reedin tunnetuimpia rooleja on Rosalie Hale Stephenie Meyerin kirjasarjaan perustuvassa Twilight-elokuvasarjassa. Hän on näytellyt myös muun muassa elokuvissa Lords of Dogtown (2005) ja Minin eka kerta (2006).
Nuoruus ja yksityiselämä

Reed syntyi Los Angelesissa, Kaliforniassa. Hänen vanhempansa ovat Cheryl Houston, ammatiltaan kampaaja, ja Seth Reed, ammatiltaan suunnittelija. Hänen vanhempansa erosivat hänen ollessa kaksivuotias. Hänen isänsä on juutalainen ja hänen äitinsä on cherokee- ja italialaistaustainen. Reedin vanhempi veli on nimeltään Nathan August Reed, joka syntyi 23. marraskuuta 1986. Reedin kasvuympäristö oli juutalainen.
Reed kasvoi äitinsä kanssa vanhempiensa eron jälkeen. Reed kuvailee olleensa lapsena ”ujo ja lukutoukka”. Kaksitoistavuotiaana Reed kävi Palms Middle School -koulua, ja kertomansa mukaan hänestä tuli tuolloin kapinallinen ja tunne-elämältään epävakaa. Suhde Reedin ja hänen äitinsä välillä kiristyi, kun Reed alkoi olla tekemisissä huumeiden, alkoholin ja seksin kanssa. 14-vuotiaana Reed muutti pois kotoaan ja alkoi elää omillaan Kolmetoista-elokuvasta ansaitsemillaan rahoilla.
Reed oli naimisissa American Idol -kilpailija Paul McDonaldin kanssa vuosina 2011–2015. He julkaisivat yhdessä musiikkialbumin nimeltä I'm Not Falling vuonna 2014.
Reed avioitui näyttelijä Ian Somerhalderin kanssa huhtikuussa 2015. Toukokuussa 2017 Reed kertoi odottavansa heidän esikoistaan. Tytär syntyi heinäkuussa 2017.
Tammikuussa vuonna 2023 Somerhalder ilmoitti, että hän ja Reed odottavat toista lastaan.
Ura

Reed teki debyyttinsä näyttelijänä vuonna 2003 elokuvassa Kolmetoista. Elokuvan käsikirjoituksen – joka perustui osittain Reedin omiin nuoruudenkokemuksiin – Reed kirjoitti yhdessä elokuvan ohjaajan Catherine Hardwicken kanssa. Reed oli tuolloin 15-vuotias. Hänen ei ollut alun perin määrä näytellä elokuvassa, mutta koska rooliin oli vaikeuksia löytää sopivaa näyttelijää Reed otti itse roolin. Vuonna 2005 hän esiintyi toisessa Hardwicken ohjaamassa elokuvassa Lords of Dogtown. Samana vuonna hän esiintyi Santanan Just Feel Better -musiikkivideolla.
Vuonna 2006 vieraili televisiosarjassa O.C. Myöhemmin samassa sarjassa nähtiin muita Twilight-elokuvasarjan hahmoja, kuten Cam Gigandet ja Jackson Rathbone. Gigandetilla ja Reedillä oli sarjassa myös yhteisiä tekijöitä. Samana vuonna Reed näytteli elokuvassa Minin eka kerta. Elokuvassa Reed näyttelee teini-ikäistä tyttöä, joka viettelee isäpuolensa murhaamaan tytön äidin.
Vuonna 2008 Reed sai vampyyri Rosalie Halen roolin yhdysvaltalaisen kirjailijan Stephenie Meyerin Houkutus-kirjasarjan ensimmäiseen kirjasarjan osaan perustuvassa elokuvassa Twilight – Houkutus. Hän jatkoi samassa roolissa myös elokuvan jatko-osissa, vuoden 2009 elokuvassa Twilight – Uusikuu ja vuoden 2010 elokuvassa Twilight – Epäilys, hän näytteli Rosalie Halen roolia elokuvasarjan kaksiosaisessa sekä viimeisessä elokuvassa Twilight – Aamunkoi. Elokuvan ensimmäinen osa ilmestyi vuonna 2011 ja toinen marraskuussa 2012.
Reedin oli määrä näytellä myös elokuvassa K-11 yhdessä Kristen Stewartin kanssa. Huhtikuussa 2010 Reed kertoi, ettei aiokaan näytellä elokuvassa. Hän ei kertonut syytä päätökselleen.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat> Huomioita |
| --- | --- | --- | --- |
| 2003 | Kolmetoista | Evie Zamora |  |
| 2005 | Man of God | Zane Berg |  |
| 2005 | Lords of Dogtown | Kathy Alva |  |
| 2005 | American Gun | Tally |  |
| 2006 | Minin eka kerta | Mini |  |
| 2007 | Cherry Crush | Shay Bettencourt |  |
| 2008 | Twilight – Houkutus | Rosalie Hale |  |
| 2008 | Familiar Strangers | Allison |  |
| 2009 | Twilight – Uusikuu | Rosalie Hale |  |
| 2009 | Last Day of Summer | Stefanie |  |
| 2009 | Privileged | Lauren Carrington |  |
| 2010 | Twilight – Epäilys | Rosalie Hale |  |
| 2010 | Chain Letter | Jessie Campbell |  |
| 2011 | Twilight – Aamunkoi, osa 1 | Rosalie Hale |  |
| 2012 | Twilight – Aamunkoi, osa 2 | Rosalie Hale |  |
| 2014 | In Your Eyes | Donna |  |
| 2015 | A Sunday Horse | Debi Walden |  |
Televisio
| Vuosi | Nimi | Rooli | Huomioita |
| 2006 | O.C. | Sadie Campbell | 6 jaksoa |
| 2006 | Justice | Molly Larusa | 1 jakso |
| 2007 | Reaper | Andi |  |

Musiikkivideot
| Vuosi | Laulun nimi | Artisti | Huomioita |
| 2005 | Just Feel Better | Santana feat. Steven Tyler |  |
Palkinnot

| Vuosi | Palkinto | Kategoria | Elokuva | Huomioita | Lähde |
| --- | --- | --- | --- | --- | --- |
| 2003 | Young Hollywood Awards | One to Watch (nainen) | Kolmetoista |  |  |
| 2003 | Nantucket Film Festival | Paras elokuvakäsikirjoitus | Kolmetoista | Catherine Hardwicken kanssa |  |
| 2004 | Independent Spirit Awards | Paras debyyttiesiintyminen | Kolmetoista |  |  |
| 2006 | Solstice Film Festival | Paras naisnäyttelijä | Minin eka kerta |  |  |
| 2008 | Method Fest | Parhaat näyttelijät | Familiar Strangers | Muiden elokuvan näyttelijöiden kanssa |  |
| 2008 | DelRay Beach Film Festival | Parhaat näyttelijät | Familiar Strangers | Muiden elokuvan näyttelijöiden kanssa |  |
Aiheesta muualla

Kuvia tai muita tiedostoja aiheesta Nikki Reed Wikimedia Commonsissa
Nikki Reed ja Elizabeth Reaser vuoden 2010 MTV Movie Awards -palkintogaalassa.
Tervaleppä

| Tervaleppä |
| --- | --- |

Uhanalaisuusluokitus
 Elinvoimainen  
Suomessa::  Elinvoimainen 
  
Tieteellinen luokittelu
Kunta::  Kasvit Plantae
Kladi::  Koppisiemeniset Angiospermae
Kladi::  Aitokaksisirkkaiset
Kladi::  Rosidit
Lahko::  Fagales
Heimo::  Koivukasvit Betulaceae
Alaheimo::  Betuloideae
Suku::  Lepät Alnus
Laji::  glutinosa
Kaksiosainen nimi
 Alnus glutinosa  (L.) Gaertn. 

Katso myös
   Tervaleppä Wikispeciesissä   Tervaleppä Commonsissa 
Infobox OKNimi-testi OKIUCN-testi OK: 
Tervaleppä (Alnus glutinosa) on leppien sukuun kuuluva kesävihanta lehtipuu. Puun nimi viittaa luultavasti sen lehtiin, jotka tuntuvat hiukan tahmeilta, kuten tervakin.
Tuntomerkit

Tervaleppä kukkii jo ennen lehteen tuloa, yleensä kun säät ovat talven jälkeen alkaneet leudontua ja terminen kevät alkanut. Tällöin maassa on yleensä vielä lunta. Kukinta tapahtuu Suomen etelärannikolla tavallisimmin jo maaliskuun lopulla tai huhtikuun alussa, pohjoisempana myöhemmin – pohjoisimmilla kasvualueilla vasta huhtikuun lopulla. Tervaleppä on muiden koivukasvien tapaan tuulipölytteinen. Hedekukinnot ovat pitkät roikkuvat kellertävät norkot ja emikukinto on käpymäinen. Siemenet kehittyvät kevään ja kesän aikana sekä varisevat alkusyksystä. Tervalepän lehti on tahmea.
Tervalepän silmut ovat keväällä tahmeat. Puu tulee lehteen Etelä-Suomessa toukokuun alussa, pohjoisempana hiukan myöhemmin. Lantto- tai tylppäkärkiset lehdet ovat pyöreämmät ja vähemmän sahalaitaiset kuin tervalepän sukulaisella harmaalepällä, jonka lehdet ovat suippokärkiset. Tervaleppä on kasvutavaltaan puumaisempi ja suurempi kuin Suomen toinen leppälaji harmaaleppä. Tervaleppä kasvaa yleisesti noin 15-, poikkeuksellisesti jopa 30-metriseksi. Sen tunnistaa myös harmaalepän kuorta tummemmasta kuorestaan, joka vanhalla puulla paksuuntuu kaarnaksi. Suomen suurimmat luonnonvaraiset tervalepät kasvavat etelärannikolla, hemiboreaalisella kasvillisuusvyöhykkeellä.
Levinneisyys ja kasvupaikat

Tervaleppä kasvaa kosteissa ravinteikkaissa lehdoissa, saaristossa, jokien ja purojen varsilla sekä järvien rannoilla. Tervaleppä kestää hyvin hetkellisiä tulvia. Kostealla ja aurinkoisella paikalla siitä voi Etelä-Suomessa joskus kasvaa todellinen jätti.
Tervaleppä kasvaa Suomessa runsaimmillaan maan eteläosissa, jossa sitä tapaa lähes kaikilla vähänkin kosteilla paikoilla. Vaikka se on erittäin yleinen Etelä-Suomessa, sitä esiintyy pohjoisemmaksi mentäessä vähemmän, ja Oulun korkeudella se on jo lähes harvinaisuus. Joitakin yksittäisiä esiintymiä on tavattu kuitenkin jopa Lapin maakunnan eteläosista, pohjoisimmillaan Rovaniemen korkeudella. Pohjois-Suomessa tervalepästä harvoin kasvaa paksua komeaa puuta: Yleensä se jää kitukasvuisemmaksi.
Luonnontilainen tai luonnontilaiseen verrattava tervaleppäkorpi on luonnonsuojelulaissa määritelty suojeltava luontotyyppi, jota on jäljellä enintään pari sataa hehtaaria koko maassa.
Tervaleppä kasvaa kaikissa Euroopan maissa lukuun ottamatta Islantia ja Maltaa. Välimeren alueella se kasvaa vuoristoissa, sillä se tarvitsee viileän lepokauden. Tervaleppä on Keski-Euroopassa yksi tavallisimmista lauhkean lehtimetsävyöhykkeen puulajeista.
Hyötykäyttö

Tervaleppää on alettu arvostaa materiaalina sen kauneuden vuoksi. Siitä valmistetaan muun muassa saunan lauteita, savustuspuruja ja kitaroita. Seinäpaneelina se on myös suosittu. Sahatavaran saantia vähentävät runsaat mustat kuivat oksat.
Aiheesta muualla

Suomen Lajitietokeskus: Tervaleppä (Alnus glutinosa)
Pinkka, Lajintuntemuksen oppimisympäristö: Tervaleppä (Alnus glutinosa)
Luontoportti: Tervaleppä (Alnus glutinosa)
Valokki - Nettikasvio: Tervaleppä (Alnus glutinosa)
Helsingin yliopisto, Metsätieteiden laitos: Alnus glutinosa - Tervaleppä (Arkistoitu – Internet Archive)
ITIS: Alnus glutinosa (englanniksi)
United States Department of Agriculture (USDA): Alnus glutinosa (englanniksi)
Dr. Duke's Phytochemical and Ethnobotanical Databases: Alnus glutinosa (Arkistoitu – Internet Archive) (englanniksi)
Centre for Agriculture and Biosciences International (CABI): Alnus glutinosa (European alder) (englanniksi)
Suomalaiset lehtipuut
euroopanpähkinäpensas
halava
harmaaleppä
hieskoivu
jokipaju
korpipaatsama
kotipihlaja
kynäjalava
metsähaapa
metsälehmus
metsäomenapuu
metsävaahtera
mustuvapaju
orapaatsama
outapaju
raita
rauduskoivu
ruotsinpihlaja
saarni
suippuorapihlaja
suomenpihlaja
talvikkipaju
tammi
tervaleppä
tunturikoivu
tuomi
tylppöorapihlaja
vuorijalava
Tervalepän lehdet ovat tylppä- tai lanttopäisiä.
Emikukinto ja hedelmiä.
T-ara

| T-ara |
| --- | --- |

Tiedot
Toiminnassa:  2009–
Tyylilaji:  pop
Kotipaikka:   Etelä-Korea
Laulukieli:  korea, japani
Jäsenet:  Qri   Eunjung   Hyomin   Jiyeon  
Entiset jäsenet:  Jiae   Jiwon   Hwayoung   Areum   Boram   Soyeon  
Levy-yhtiö:  MBK Entertainment  
Infobox OKNimi-testi OK: 
T-ara (kor. 티아라, jap. ティアラ, tyyliteltynä T-ARA tai T♔ARA) on eteläkorealainen vuonna 2009 perustettu tyttöyhtye, jonka jäsenet ovat Qri, Eunjung, Hyomin ja Jiyeon. T-ara käyttää kiertävää johtajajärjestelmää, jonka avulla jokainen jäsen saa vuorollaan vaikuttaa yhtyeen tyyliin ja konseptiin. Levy-yhtiönä toimii MBK Entertainment.
Historia

T-aran nimen merkitys perustuu sanaan "tiara", sillä heidän päämääränään on tulla musiikkimaailman kuningattariksi. T-ara julkaisi ensimmäisen kappaleensa ”Good Person” televisiodraamaan Cinderella Man alkuperäisenä viisijäsenisenä yhtyeenä huhtikuussa 2009. Jiwon ja Jiae jättivät yhtyeen kesäkuussa 2009, mikä viivästytti tulevaa debyyttiä. T-ara kasvoi kuusijäseniseksi, kun Boram, Qri ja Soyeon liittyivät yhtyeeseen heinäkuussa 2009. Tämän jälkeen yhtye julkaisi debyyttisinglensä ”Lies” ja ensimmäisen studioalbuminsa Absolute First Album joulukuussa 2009.
Hwayoung liittyi T-araan vuonna 2010, ja Areum kesäkuussa 2012. MBK Entertainmentin toimitusjohtaja Kim Kwang-soo väitti 30. heinäkuuta 2012, että Hwayoungin sopimus irtisanotaan tämän huonon käytöksen vuoksi. Yhtiön henkilökunta kertoi, että Hwayoungin kanssa on vaikea työskennellä. Hwayoungin lähdöstä syntyi kohu, jonka mukaan muut T-aran jäsenet olisivat kiusanneet häntä. Huhujen todenmukaisuutta ei koskaan todistettu, mutta ne vaikuttivat hyvin kielteisesti yhtyeen maineeseen. Taustalla oli kaksoissisarten Hwayoungin ja Hyoyoungin välinen epäsopu.
Joulukuussa 2012 yhtiö suunnitteli lisäävänsä yhtyeeseen uuden jäsenen, Danin. Näin ei kuitenkaan käynyt, ja hänen debyyttiään ei koskaan tapahtunut. Sen sijaan Dani liittyi lyhyeksi aikaa yhtyeen alaryhmään T-ara N4, jonka muodostavat Eunjung, Hyomin ja Jiyeon.
Areum jätti T-aran keskittyäkseen soolouraansa heinäkuussa 2013.
Boram ja Soyeon jättivät yhtyeen vuonna 2017 heidän sopimuksensa umpeutuessa.
Jäsenet > Nykyiset

Qri (oik. Lee Ji-hyun)
Eunjung (oik. Hahm Eun-jung)
Hyomin (oik. Park Sun-young)
Jiyeon (oik. Park Ji-yeon)
Jäsenet > Entiset

Boram (oik. Jeon Boram)
Soyeon (oik. Park So-yeon)
Hwayoung (oik. Ryu Hwa-young)
Areum
Diskografia > Studiolbumit

Absolute First Album (2009)
Jewelry box (2012)
TREASURE BOX (2013)
Gossip Girls (2014)
Diskografia > Uudelleenpakatut albumit

Breaking Heart (2010)
Roly-Poly in Copacabana (2011)
Funky Town (2012)
Mirage (2012)
Again 1977 (2013)
T-ara Winter (2013)
Diskografia > EP:t

Temptastic (2010)
John Travolta Wannabe (2011)
Black Eyes (2011)
Day By Day (2012)
Again (2013)
And & End (2014)
So Good (2015)
Remember (2016)
Aiheesta muualla

Kuvia tai muita tiedostoja aiheesta T-ara Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:T-ara
Käännös suomeksi
Brockhampton

| Brockhampton |
| --- | --- |
 Ylävasemmalta oikealle; bearface., Merlyn Wood, Jon Nunes, Dom McLennon, Robert Ontenient, Kevin Abstract, JOBA, Romil Hemnani, Matt Champion, Kiko Merely, Jabari Manwa, Ameer Vann
Tiedot
Toiminnassa:  2012– 
Tyylilaji:  Hip hop
Kotipaikka:   Yhdysvallat
Laulukieli:  Englanti
Jäsenet:  Kevin Abstract, Romil Hemnani, Merlyn Wood, Dom, McLennon, Matt Champion, JOBA, bearface., Jabari, Manwa, Kiko Merley, Henock "HK" Sileshi, Ashlan Grey, Robert Ontenient, Jon Nunes
Entiset jäsenet:  Rodney Tenor, Albert Gordon, Franklin Mendez, Grayson Glynn Carter, Anish Ochani, Ameer Vann
Aiheesta muualla
Kotisivut
Infobox OKNimi-testi OK: 
Brockhampton (tyylitellään BROCKHAMPTON) on vuonna 2012 perustettu yhdysvaltalainen hip hop -kollektiivi ja poikabändi. Useimmat yhtyeen jäsenistä tapasivat toisensa KanyeToThe -nimisellä Kanye West -fanisivustolla, jonka kautta he päätyivät perustamaan omien sanojensa mukaan "internetin ensimmäisen poikabändin". Alkuvuodesta 2016 Brockhampton julkaisi ensimmäisen mixtapensa ALL-AMERICAN TRASH, jota seurasi yhtyeen vuonna 2017 julkaisema debyyttialbumi SATURATION  sekä trilogian kaksi muuta albumia SATURATION II ja SATURATION III.
Historia

Brockhampton sai alkunsa vuonna 2012, kun lukioystävät Ian "Kevin Abstract" Simpson ja Ameer Vann perustivat AliveSinceForever-nimisen bändin, jonka jäseniksi liittyivät myöhemmin myös Dom McLennon ja Mic Kurb. 2014 yhtye vaihtoi nimekseen Brockhampton ja jäsenmäärä alkoi kasvaa. Jäsenet tutustuivat toisiinsa muun muassa Kanye Westin fanisivustolla internetissä.
2015 yhtye julkaisi BET I -nimisen debyttisinkkunsa, jota seurasi vuonna 2016 julkaistu mixtape ALL-AMERICAN TRASH. Alkuvuodesta 2017 Brockhampton julkaisi useita singlejä ja musiikkivideoita, joita seurasi bändin debyttialbumi SATURATION. Myöhemmin samana vuonna yhtye julkaisi trilogian kaksi muuta albumia, SATURATION || sekä SATURATION |||. Brockhamptonin omakustanteinen kokopitkä elokuva trilogian kunniaksi kuvattiin vuoden 2017 puolella, mutta elokuvan julkaisupäivämäärä ei ole tiedossa.
Vuoden 2017 lopulla yhtye ilmoitti julkaisevansa neljännen studioalbuminsa Team effort seuraavana vuonna, mutta myöhemmin he julkaisivatkin tiedotteen, jossa albumin kerrottiin olevan vielä kesken ja että sen sijaan julkaistaan Puppy-niminen studioalbumi. Hieman tämän jälkeen jäsen Ameer Vann potkittiin ulos yhtyeestä hänen saatuaan syytteitä henkisestä väkivallasta ja seksuaalisesta ahdistelusta. Samalla yhtye perui tulevan Amerikan kiertueensa sekä ilmoitti Puppy-albumin julkaisun viivästyvän.  Kesäkuussa 2018 Brockhampton vieraili The Tonight Show Starring Jimmy Fallon -ohjelmassa, jossa "Tonya" kappaleen ensiesityksen lisäksi yhtye ilmoitti julkaisevansa The Best Years of Our Lives -nimisen studioalbumin vuoden 2018 puolella. 21. syyskuuta yhtye julkaisi iridescense-albumin.
Brockhampton tyylittelee sekä yhtyeen, albumien että kappaleiden nimet caps lockilla kirjoitettuna. Suomessa yhtye nähtiin vuoden 2018 Flow-festivaalilla.
Jäsenet > Nykyiset jäsenet

Ian "Kevin Abstract" Simpson – vokaalit (2012–)
William Andoh "Merlyn" Wood – vokaalit (2015–)
Dominique "Dom McLennon" Simpson – vokaalit, tuotanto (2013–)
Matt Champion – vokaalit (2015–)
Russell "JOBA" Boring – vokaalit, tuotanto (2015–)
Ciarán "bearface." McDonald – vokaalit, tuotanto (2015–)
Romil Hemnani – tuotanto (2015–)
Q3 – tuotanto
Jabari Manwa (2015–)
Isaiah "Kiko Merley" Merriweather (2015–)
Henock "HK" Sileshi – luova tuotanto (2015–)
Ashlan Grey – kameramies (2015–)
Robert Ontenient – webmaster, tuotanto (2015–)
Jon Nunes – managerointi (2015–)
Kevin Doan – vokaalit
Jäsenet > Entiset jäsenet

Ameer Vann – vokaalit (2012–2018)
Michael "Rodney Tenor" Kirby-McGann – vokaalit (2015–2016)
Albert Gordon – tuotanto (2015–2016)
Franklin Mendez – kameramies (2015)
Grayson Glynn Carter – stylisti (2015–)
Anish Ochani – managerointi (2015–2017)
Diskografia > Albumit

| Albumi | Vuosi | Levy-yhtiö | Kesto |
| --- | --- | --- | --- |
| SATURATION | 2017 | BROCKHAMPTON Records, Empire | 50:58 |
| SATURATION || | 2017 | Question Everything Inc, Empire | 48:02 |
| SATURATION |||  | 2017 | Question Everything Inc, Empire | 46:17 |
| iridescence | 2018 | Question Everything Inc, RCA | 48:49 |
| GINGER | 2019 | Question Everything Inc, RCA | 44:16 |
Diskografia > Mixtapet

| Mixtape | Vuosi | Levy-yhtiö | Kesto |
| --- | --- | --- | --- |
| ALL-AMERICAN TRASH | 2016 | BROCKHAMPTON Records | 38:13 |
Diskografia > Singlet

| Single | Vuosi | Albumi |
| --- | --- | --- |
| BET I | 2015 | - |
| HERO | 2015 | - |
| DIRT | 2015 | - |
| CANNON | 2017 | - |
| FACE | 2017 | SATURATION |
| HEAT | 2017 | SATURATION |
| GOLD | 2017 | SATURATION |
| LAMB | 2017 | - |
| GUMMY | 2017 | SATURATION || |
| SWAMP | 2017 | SATURATION || |
| JUNKY | 2017 | SATURATION || |
| SWEET | 2017 | SATURATION || |
| BOOGIE | 2017 | SATURATION ||| |
| STAINS | 2017 | SATURATION ||| |
| 1999 WILDFIRE | 2018 | - |
| 1998 TRUMAN | 2018 | - |
| 1997 DIANA | 2018 | - |
| I BEEN BORN AGAIN | 2019 | - |
| IF YOU PRAY RIGHT | 2019 | - |
Diskografia > Musiikkivideot

| Kappale | Vuosi | Albumi | Ohjaaja |
| --- | --- | --- | --- |
| BET I | 2015 | - | Henock Sileshi |
| DIRT | 2015 | - | Tyler Mitchell |
| FLIP MO | 2016 | ALL-AMERICAN TRASH | Kevin Abstract |
| CANNON | 2017 | - | Kevin Abstract |
| FACE | 2017 | SATURATION | Kevin Abstract |
| HEAT | 2017 | SATURATION | Kevin Abstract |
| GOLD | 2017 | SATURATION | Kevin Abstract |
| STAR | 2017 | SATURATION | Kevin Abstract |
| LAMB | 2017 | - | Kevin Abstract |
| GUMMY | 2017 | SATURATION || | Kevin Abstract |
| SWAMP | 2017 | SATURATION || | Kevin Abstract |
| JUNKY | 2017 | SATURATION || | Kevin Abstract |
| SWEET | 2017 | SATURATION || | Kevin Abstract |
| FOLLOW | 2017 | SATURATION || | Kevin Abstract |
| BOOGIE | 2017 | SATURATION ||| | Kevin Abstract |
| RENTAL | 2017 | SATURATION ||| | Kevin Abstract |
| ZIPPER | 2017 | SATURATION ||| | Spencer Forb |
| 1999 WILDFIRE | 2018 | - | Kevin Abstract |
| 1998 TRUMAN | 2018 | - | Kevin Abstract |
| 1997 DIANA | 2018 | - | Kevin Abstract |
| J'OUVERT | 2018 | iridescence | Spencer Ford |
Yoshi

Yoshi on useissa Nintendon Mario-peleissä esiintyvä fiktiivinen dinosaurus. Nimeä käytetään peleissä myös kuvaamaan muita samaan lajiin kuuluvia hahmoja. Yoshin ensiesiintyminen tapahtui Super Mario World -pelissä 1990-luvulla.
Yoshi tunnetaan vihreästä väristään, mutta muut yoshi-lajin edustajat voivat olla melkein minkä värisiä tahansa. Yosheilla on pitkä, tahmea kieli ja ne kykenevät nielemään lähes mitä tahansa – myös itseään suurempia asioita. Yoshit käyttävät ravinnokseen hedelmiä, mutta ne pystyvät myös nielemään vihollisia. Super Mario Worldissa kun yoshit nielaisevat koopan kilpiä, ne saavat erikoiskykyjä: esimerkiksi sininen yoshi osaa kasvattaa itselleen siivet, kun taas punainen yoshi osaa sylkeä tulta.
Wikikirjasto

Wikikirjaston tunnus
Wikikirjasto (Wikibooks) on ilmainen internetissä julkaistava kokoelma vapaita kirjoja. Se perustuu wiki-tekniikkaan. Wikikirjastoa kirjoitetaan useilla kielillä. Sen sisältö on vapaaehtoisten kirjoittama, ja se tulee aina olemaan vapaata GNU Free Documentation -lisenssin mukaisesti. Aatteellinen Wikimedia-säätiö ylläpitää mutta ei omista Wikikirjastoa. Wikikirjaston tunnetuin sisarhanke on Wikipedia.
Wikikirjasto aloitettiin 10. heinäkuuta 2003. Suomenkielinen Wikikirjasto aloitettiin 27. elokuuta 2004. Englanninkielinen Wikikirjasto on suurin ja suomenkielinen 12:nneksi suurin.
Wikikirjasto tarjoaa laajat siteerausoikeudet: kuka tahansa voi käyttää sen sisältöä ilmaiseksi ja joitakin kuvia lukuun ottamatta myös kaupallisesti, kunhan samat oikeudet tarjotaan edelleen ja alkuperäinen lähde mainitaan. Wikikirjaston kuvituksen tärkeimpänä lähteenä toimii media-arkisto Wikimedia Commons, joka sisältää 200 000 tekijänoikeuksista vapaata tai vapaasti levitettävää kuvaa ja muuta mediatiedostoa.
Suomenkielisessä Wikikirjastossa on tällä hetkellä noin 3 300 sivua (2016). Wikikirjastosta voi ladata kirjoja myös PDF-muodossa. Suomenkielinen Wikikirjasto käyttää yleisten kirjastojen kymmenluokittelua. Wikijunior on Wikikirjaston alahanke.